SKUODO RAJONO SAVIVALDYBĖS JAUNIMO REIKALŲ TARYBOS 
POSĖDŽIO PROTOKOLAS
2026 m. spalio   d. Nr. A3-
Skuodas

Posėdis vyko 2026-09-30 15.00 – 16:00
[bookmark: _Hlk212802125]Posėdžio pirmininkas – Rokas Rozga, Skuodo rajono savivaldybės tarybos narys.
Posėdžio sekretorė – Viktorija Jucienė, Jaunimo reikalų koordinatorė (patarėja).
Posėdis vyko nuotoliniu būdu, ZOOM platformoje.

Dalyvavo Skuodo rajono savivaldybės jaunimo reikalų tarybos nariai: Rokas Rozga, Skuodo rajono savivaldybės tarybos narys;  Linas Mitkus, Skuodo rajono savivaldybės tarybos narys;
Kviestiniai svečiai: Kamilė Vasiliauskaitė, LMS Skuodo padalinio pirmininkė;  Soneta Vorė, Skuodo atviro jaunimo centro direktorė.
Nedalyvavo: Živilė Bružaitė, Monika Dargytė, Radvilė Gadeikytė, Levutė Staniuvienė, Brigita Butkutė, Reda Lenkytė-Maniukė,.

DARBOTVARKĖ: 
1. Dėl Skuodo atviro jaunimo centro veiklų pristatymo (SAJC direktorė Soneta Vorė);
2. LMS (Lietuvos moksleivių sąjunga) Skuodo padalinio veiklos pristatymas ir jaunimo amžiaus ribos mažinimo (pirmininkė Kamilė Vasiliauskaitė);
3. Dėl finansavimo jaunimo, su jaunimu dirbančių organizacijų bei neformalių jaunimo grupių jaunimo veikloms (programoms, projektams, iniciatyvoms ir pan.);
4. Skuodo rajono savivaldybės trimečiame strateginiame veiklos plane jaunimui skirtų programų aptarimas; 
5. Kiti klausimai. 

SVARSTYTA. 2.	LMS (Lietuvos moksleivių sąjunga) Skuodo padalinio veiklos pristatymas ir jaunimo amžiaus ribos mažinimo (pirmininkė Kamilė Vasiliauskaitė);
LMS Skuodo padalinio pirmininkė Kamilė Vasiliauskaitė pristatė Lietuvos moksleivių sąjungos veiklą, padėkojo už suteiktą galimybę dalyvauti LMS pavasario forume ir LMS gimtadienio renginyje, pažymėdama, kad tai buvo neįkainojama patirtis, ir išsakė siūlymą mažinti jaunimo amžiaus ribą nuo 14 iki 11 metų. Ji paaiškino, kad šis pokytis ypač aktualus LMS Skuodo padaliniui, nes šiuo metu nėra galimybės įtraukti Skuodo Bartuvos progimnazijos mokinio kaip mokyklos atstovo. LMS atstovų kadencija trunka dvejus metus, todėl įtraukus progimnazijos mokinį jo atstovavimo laikotarpis būtų trumpesnis, o dėl dažnos atstovų kaitos didėtų administracinė našta. Taip pat paminėjo, kad į ją kreipėsi jaunesni mokiniai, norintys prisijungti prie LMS veiklos, tačiau dėl amžiaus apribojimų to padaryti negalėjo. K. Vasiliauskaitė akcentavo, kad pilietiškumas ir aktyvus dalyvavimas visuomenėje neprasideda nuo 14-to gimtadienio – šie įgūdžiai ugdomi nuo mažens. Sumažinus amžiaus ribą, 11–14 metų jaunuoliai turėtų daugiau galimybių įsitraukti į savanorystę, jaunimo organizacijų ir jaunimo centro veiklas, prasmingai leisti laiką jų amžiui pritaikytoje aplinkoje bei rinkti socialines ir pilietines valandas. Jos nuomone, jaunesni jaunuoliai taip pat gali pasiūlyti kūrybiškų idėjų ir aktyviai prisidėti prie bendruomenės gyvenimo.
K. Vasiliauskaitė kreipėsi į Skuodo rajono savivaldybės jaunimo reikalų tarybą, prašydama pritarti jaunimo amžiaus ribos mažinimui. Posėdyje dalyvavę Jaunimo reikalų tarybos nariai Rokas Rozga ir Linas Mitkus pritarė siūlymui mažinti jaunimo amžiaus ribą iki 11 metų. Jaunimo reikalų koordinatorė Viktorija Jucienė ir Skuodo atviro jaunimo centro direktorė Soneta Vorė taip pat pritarė šiam siūlymui, atkreipdamos dėmesį, kad jaunesni vaikai nori įsitraukti į atviro jaunimo centro veiklas ir mobiliojo darbo su jaunimu metu organizuojamas veiklas.
APTARTA. Bendru sutarimu pritarta siūlymui mažinti jaunimo amžiaus ribą nuo 14 iki 11 metų.

Dėl kvorumo nebuvimo kiti darbotvarkėje numatyti klausimai nebuvo svarstomi. Bendru sutarimu nuspręsta SJRT posėdį perkelti į mėnesio pabaigą.


Posėdžio pirmininkas                                                                                           Rokas Rozga


Posėdžio sekretorė                                                                                               Viktorija Jucienė

